Hibiscus fragilis

Hibiscus fragilis ir ļoti reti sastopams hibisku krūms, kas endēms Maurīcijai. Maurīcieši šo augu dēvē arī par mandrinette. Latīņu vārds fragilis nozīmē ‘trauslais’. 

 Izplatība 
Savvaļā aug sausā vidē Corps de Garde kalnā Maurīcijas centrālajā daļā, kur zināmi tikai desmit augi un Lemornes Brabantas pussalā salas dienvidrietumos, kur nesen atklāti 26 augi.Hibiscus fragilis Sarkanā grāmata  Tiek audzēts arī dārzos, tostarp ārpus Maurīcijas.

 Apraksts 
Mūžzaļš krūms ar karmīnsarkaniem ziediem un sulīgi zaļām, spīdīgām lapām. Ziedu diametrs 7—10 cm, tam skaidri nodalītas 5 kauslapas un 5 vainaglapas. Putekšņlapas saaugušas konusveidīgā stobriņā. Augs zems, ložņājošs.

 Apdraudējums 
Vienu no lielākajiem draudiem rada hibridizācija ar ārēji līdzīgo, invazīvo Ķīnas hibisku (Hibiscus rosasinensis). Vairāk nekā 200 mandrinettes stādu ir audzētavās, no kurām tās paredzēts reintroducēt savvaļā pēc svešzemju hibisku izskaušanas.iNaturalist: Hibiscus fragilis, a member of hibiscus and rose mallow (Genus Hibiscus)

 Atsauces 

 Literatūra 
 The Native Plants and Animals of Mauritius. The Mauritius Wildlife Foundation. 

 Ārējās saites 

Kategorija:Hibiski
Kategorija:Maurīcijas hibiski
Kategorija:Maurīcijas endēmā flora